Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Iranin presidentti Ebrahim Raisi uhkasi puheessaan -
maan kansallisarmeijan päivän paraatissa, -
tuhota sekä Tel Avivin että Haifan kaupungit -
pienimmästäkin Israelin tekemästä provokatiivisesta toimenpiteestä -
Iranin nykyhallintoa vastaan. Puhe osui samaan päivään, -
jolloin Israel vietti Holokaustin uhrien muistopäivää, -
jota Iran puolestaan kiistää milloinkaan edes tapahtuneen.
Iranin presidentin mukaan Islamilaisen vallankumouksen viholliset, -
erityisesti sionistinen hallinto, ovat nyt vastaanottaneet viestin -
Iranin islamilaisen tasavallan asevoimien vallasta.
Presidentti Raisi vaati samassa puheessaan, -
että Lähi- ja Keski-Idän alueella olevien ulkopuolisten, -
etenkin amerikkalaisten joukkojen poistumista mahdollisimman pian, -
koska se on heidän oman ja alueen edun mukaista.
Israelin ulkoministeri Eli Cohen vieraili Iranin naapurivaltiossa, -
Kaspianmeren rantavaltio Azerbaidzhanissa, -
joka on Iranin tavoin shiiaislamia tunnustava muslimimaa.
Vierailu herätti närää etenkin Iranissa, joka pelkää, -
että Israel saa liikaa jalansijaa aivan Iranin rajan läheisyydessä.
Iranin ulkoministeriön tiedottaja Nasser Kan'ani -
korosti maanantaina toimittajille pidetyssä tiedotustilaisuudessa -
Iranin suhteiden vahvuutta Azerbaidzhaniin ja selitti, -
että Israelin aloite päästä lähemmäksi Bakua oli osa -
sionistien yleistä strategiaa alueellisen erimielisyyden lisäämiseksi.
Iranin tiedottajan mukaan sionistisen nykyhallinnon -
nk. Kansalliset turvallisuus- ja selviytymisstrategiat ankkuroituvat -
epävakauden ja turvattomuuden luomiseen ja lietsomiseen -
koko Länsi-Aasian alueella ja laajemmin koko muslimimaailmaan.
Israelin tavoitteet olivat ennemmin diplomaattiset ja kaupalliset, -
kuin niinkään sotilaalliset, sillä maan pääkaupungissa Bakussa -
ulkoministeri Cohen tapasi maan presidentin Ilham Alijevin ja -
ulkoministeri Jeyhun Bayramovin, joka vieraili Israelissa maaliskuussa, -
kun maa avasi ensimmäisen suurlähetystönsä Israelissa.
Molemmilla mailla on myös vahva turvallisuusyhteistyö, -
ja Israel on Azerbaidzhanille erittäin tärkeä aseiden toimittaja.
Turvallisuusasiantuntijat ovat myös spekuloineet, -
että Israel voisi käyttää maan lentotukikohtia ilmahyökkäykseen -
Iranin ydinkohteita vastaan. Sen maa on ainakin toistaiseksi kieltänyt.
"Azerbaidzhan on tärkeä strateginen kumppani Israelille -
maantieteellisen sijaintinsa vuoksi ja koska se on ainoa shiiamuslimimaa, -
joka on avannut suurlähetystön Israeliin."
Ulkoministeri Cohen sanoi laskeutumisen jälkeen.
Näiden siteiden vahvistamiseksi hänen valtuuskuntaansa kuului -
edustajia 20 israelilaisesta yrityksestä, jotka toimivat -
kyber- ja kotiturvallisuuden sekä vesihuollon ja maatalouden parissa.
Ennen lähtöään Azerbaidzhanista, ulkoministeri Cohen puhui -
Kiinan ulkoministeri Qin Gangin kanssa -
Israelin alueellisista huolenaiheista Iranin ydinohjelmasta.
Cohen pyysi Kiinaa käyttämään Pekingin ja Teheranin välisiä siteitä -
islamilaisen tasavallan hillitsemiseksi atomiaseiden kehittämiseksi.
"Israel toimii kaikin tavoin estääkseen Irania saamasta ydinvoimaa.
Iran on epävakauden keskipiste ja sen alueellinen toiminta -
vahingoittaa koko Lähi-itää.
Missä tahansa Iran on, se tuo mukanaan väkivaltaa, -
terrorismia, köyhyyttä ja kurjuutta." Cohen sanoi.
Kiina on lisännyt toimintaansa alueella välittämällä sopimuksen, -
jolla Saudi-Arabia ja Iran solmivat diplomaattiset suhteet.
Kiina ja Iran solmivat puolestaan kymmenisen vuotta sitten -
ystävyys, yhteistyö ja avunato -sopimuksen, -
jonka kesto on 25 vuotta, ja kattaa myös sotilaallisen yhteistyön.
Cohen puhui maanantaina myös Yhdysvaltain republikaanisenaattori -
Lindsey Grahamin kanssa Etelä-Carolinasta -
ja selitti, että heidän maidensa välillä tarvitaan vahvaa yhteistyötä -
Iranin ydinaseen estämiseksi.
Hän korosti uskottavan sotilaallisen uhan pitämisen tärkeyttä.
Ulkoministeri Eli Cohenilla piti kiirettä, sillä hän vihki käyttöönsä -
Israelin suurlähetystön Ašgabatissa Turkmenistanissa, -
joka on vain 17 kilometrin päässä Iranin rajalta.
Eli Cohen oli ensimmäinen Israelin ulkoministeri, -
joka vieraili Turkmenistanissa, -
vaikka maiden väliset diplomaatti- ja kaupalliset suhteet -
ovat olleet olemassa jo kolmen vuosikymmenen ajan.
Eli Cohen keskusteli myös maan uuden presidentin -
Serdar Berdimuhamedowin ja useiden Turkmenistanin ministerien kanssa.
Myös tähän lähentymiseen Iran on suhtautunut erittäin kielteisesti -
todeten Israelin yrittävän turhaan saa- da ystäviä islamilaisesta maailmasta.
Puheessaan Holokaustin uhrien muistopäivänä -
pääministeri Benjamin Netanjahu yhdisti natsien lopullisen ratkaisun, -
jossa kuusi miljoonaa juutalaista surmattiin holokaustin aikana, -
Iranin uusimpiin uhkauksiin tuhota Israel.
"Menneisyyden voitto ei yksin takaa tulevaisuuden voittoa, -
siksi taistelemme tiukasti Iranin kanssa tehtyjä ydinsopimuksia vastaan, -
erityisesti niitä, jotka tasoittaisivat tietä Iranin ydinaseille.", -
Netanjahu sanoi.
Saksan ulkoministeriön Lähi-idän ja Pohjois-Afrikan osastoa johtava -
Tobias Tunkel tuomitsi Iranin presidentti Raisin kommentit -
Tel Avivin ja Haifan tuhoamisesta.
Hänen mukaansa uhkaaminen israelilaisia yhteisöjä tuhoamisella, -
vieläpä YomHaShoah-päivänä, -
on vastenmielistä ja täysin mahdotonta hyväksyä.
Holokaustin uhrien muistopäivä osui tänä vuonna samaan aikaan -
islamilaisen maailman Al Quds, eli Jerusalem päivän kanssa.
Se sai myös Lontoon palestiinalaiset aktivistit innostumaan puheissaan.
Lontoon al-Quds päivän puhujat toistivat samaa kaavaa, -
jossa Palestiinan vastarinta ei ole terrorismia, -
mutta Israelin olemassaolo on sitä. Lähes jokaisen puhujan mukaan -
kaikki tietävät, että Israel seisoo tänään viimeisillä horjuvilla jaloillaan
ja me teemme kaikkemme, jotta se kaatuisi nopeammin.
Eräs tunnettu palestiinalaisaktivisti -
sanoi Al-Quds-päivän mielenosoituksessa Lontoossa:
"Jos ihmiset ja poliitikot eivät kategorisesti totea, -
ettei Israelilla ole oikeutta olla olemassa, -
he ovat itse sekaantunut Israelin harjoittamaan sortoon."
Hän sanoi myös, että Palestiinan tukeminen tarkoittaa -
palestiinalaisten vastarinnan tukemista kaikin tarpeellisin keinoin -
ja että palestiinalaisten vastarinta, missä tahansa muodossa, -
ei ole terrorismia, kun Israelin olemassaolo on terrorismia.
Samassa mielenosoituksessa islamilaisen ihmisoikeuskomission -
IHRC;n edustaja Massoud Shajareh sanoi, -
viitaten Israelin sisäisiin mielenosoituksiin: -
"Nyt kaikki tietävät, että tämä hallinto on menossa nurin -
ja kaikki ymmärtävät, että Israel ei ole valtio, se ei ole maa, -
se on vain uudisasukkaiden ryhmä.
Se on Palestiinan maalla uppoava siirtokunta.
Vaadimme kansainvälisiltä toimijoilta -
Israelin siirtokuntayhteisön purkamista välittömästi.
Kansanedustaja tai joku poliitikko, joka väittää edustavansa meitä, -
eikä vaadi Israelin välitöntä hajottamista, -
ovat osallisia Israelin sortoon.
Samoin, jos he sanovat kannattavansa kahden valtion ratkaisua."
Toisenlaisiakin mielipiteitä saatiin kuulla -
Holokaustin uhrien muistopäivänä.
Iranin entinen kruununprinssi, shaahi Mohammed Reza Pahlavin poika, -
hänkin Reza Pahlavi, vieraili Israelissa.
"Kyyroksen lapsista aina Israelin lapsille -
rakennamme tätä tulevaisuutta yhdessä ja ystävyydessä", -
prinssi Pahlavi twiittasi laskeutuessaan Ben-guruionin lentokentälle, -
missä häntä tervehti Israelin tiedusteluministeri Gila Gamliel, -
joka oli järjestänyt tämän vierailun.
Prinssin mukaan: "Ei ole mitään esteitä sille, -
että kansakuntamme voisivat elää rauhassa."
Näin Iranin shaahin poika sanoi Israelin vierailunsa yhteydessä.
Prinssin vierailu Israeliin itse asiassa korostaa Israelin viestiä -
halusta tavoitella yhtenäisyyttä Iranin kansan kanssa.
Israelilla ja Iranilla voisi olla hyvinkin vauras tulevaisuus, -
sanoi syrjäytetyn shaahin poika.
"Olemme erittäin iloisia saadessamme olla täällä -
ja olemme omistautuneet työskentelemään rauhanomaisen -
ja vauraan tulevaisuuden puolesta, jonka maittemme ihmiset ansaitseva."
Viesti oli toivomus ja tavoite yhtenäisyydestä -
Israelin ja Iranin kansan välillä.
Näillä kahdella kansakunnalla on vanhastaan historiallinen suhde, -
joka jatkui modernien valtioiden aikana ja tuhoutui vasta vuonna 1979 -
islamilaisen vallankumouksen aikana, -
joka syrjäytti silloisen Persian shaahin vallasta.
Korostaakseen Iranin nykyisten vallanpitäjien Israel vastaisuutta, -
prinssi Pahlavi siirtyi itse suoraan Ben-guruionin lentokentältä -
kansalliseen holokaustin muistopäivän seremoniaan Yad Vashemiin.
"Minulle on erityisen merkityksellistä olla täällä YomHaShoahin, -
Israelin holokaustin muistopäivänä.
Tänään liityn näiden holokaustista selviytyneiden ja -
heidän perheittensä joukkoon auttaakseni pitämään -
holokaustin uhrien muiston elossa."
Totesi entinen iranilainen kruununprinssi.
Näin Jerusalem uutiset tällä kertaa.
Muistahan rukoilla rauhaa tuolle kaupungille, maalle ja koko Lähi-itään,
sekä erityisesti Ukrainan kansalle.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voi tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.
Tekstitys: TV7